പ്ലസ് വണ് സീറ്റ്: പഠിച്ചു ജയിച്ചവരെ പടിക്ക് പുറത്ത് നിര്ത്താന് അനുവദിക്കില്ല ഫ്രറ്റേണിറ്റി മൂവ്മെന്റ് തിരുവനന്തപുരം : പത്താം ക്ലാസ് പരീക്ഷയില് ഉന്നത മാര്ക്ക് നേടി വിജയിച്ചിട്ടും തുടര് പഠനത്തിന് അവസരം ഒരുക്കാത്ത സര്ക്കാര് നിലപാടിനെതിരെ നിയമ സഭക്ക് മുന്നില് പ്രതിഷേധ തെരുവ് ക്ലാസുമായി ഫ്രറ്റേണിറ്റി മൂവ്മെന്റ്. ഒന്നര ലക്ഷത്തിലധികം വിദ്യാര്ഥികള്ക്ക് തുടര്ന്ന് പഠിക്കാന് ഹയര്സെക്കന്ഡറി സീറ്റ് ഇല്ലാത്ത സ്ഥിതിയാണ് സംസ്ഥാനത്ത് ഉള്ളത്. 5000 ല് അധികം വരുന്ന മുഴുവന് വിഷയങ്ങള്ക്കും A നേടിയ വിദ്യാര്ത്ഥികള് വരെ അവസരങ്ങളില്ലാത്തവരില് ഉള്പ്പെട്ടിട്ടുണ്ട് എന്നതാണ് സര്ക്കാര് കണക്ക് പോലും സൂചിപ്പിക്കുന്നത്. ശാശ്വതമായ പരിഹാരങ്ങളില്ലാതെ താത്കാലിക ക്രമീകരണങ്ങള് മലബാറില് പ്രതിസന്ധി രൂക്ഷമാക്കും. അധിക ബാച്ച് എന്ന കാലങ്ങളായി ഉയര്ത്തുന്ന ആവശ്യത്തോട് ഇപ്പോഴും അനുകൂലമായ സമീപനം സ്വീകരിക്കാത്ത സര്ക്കാര് നിലപാട് അംഗീകരിക്കാന് ആവില്ല എന്നു സമരം ഉദ്ഘാടനം ചെയ്ത് വടകര എം.പി കെ.മുരളീധരന് പറഞ്ഞു. മാര്ജിനല് സീറ്റ് വര്ധനവ് മൂലം ക്ലാസില് വിദ്യാര്ഥികള് കുത്തിനിറക്കപ്പെട്ട അവസ്ഥയാണ് ഉണ്ടാവുക. അധ്യയനത്തിന്റെ നിലവാരം കുറയും. ചുരുക്കത്തില്, ഒരു അനീതിക്ക് പരിഹാരമായി സര്ക്കാര് നിര്ദേശിക്കുന്ന മറ്റൊരു അനീതി മാത്രമായി മാറുമിത് എന്നും അദ്ദേഹം കൂട്ടിച്ചേര്ത്തു. ഒഴിഞ്ഞു കിടക്കുന്ന ബാച്ചുകള് ഷിഫ്റ്റ് ചെയ്തുകൊണ്ടുള്ള പ്രശ്ന പരിഹാരമെന്നത് അപ്രായോഗികമാണ്. സര്ക്കാര് സ്കൂളുകളിലെ ബാച്ച് ഷിഫ്റ്റിംഗ് മാത്രമാകും അങ്ങനെ സാധ്യമായാല് തന്നെ നടക്കുക. എയ്ഡഡ് സ്കൂളുകളില് അവശേഷിക്കുന്ന ബാച്ച് ഷിഫ്റ്റിംഗ് അപ്രായോഗികമാണ്. അതു കൊണ്ടു തന്നെ ഇരുന്നൂറോളം പുതിയ ബാച്ചുകള് ആവശ്യമായ മലബാര് ജില്ലകളില് ആവശ്യമായതിന്്റെ നാലിലൊന്നു പോലും അനുവദിക്കാന് ഇതുവഴി സര്ക്കാറിന് സാധിക്കില്ല എന്നും അധ്യക്ഷത വഹിച്ചു കൊണ്ട് ഫ്രറ്റേണിറ്റി മൂവ്മെന്റ് സംസ്ഥാന പ്രസിഡന്റ് നജ്ദ റൈഹാന് ചൂണ്ടിക്കാട്ടി. സീറ്റ് വര്ധന, താല്ക്കാലിക ബാച്ച് വര്ധന എന്നിവ നിലവിലെ പ്രതിസന്ധിക്ക് പരിഹാരമേയല്ല. ബാച്ചുകള് സ്ഥിരപ്പെടുത്തുകയാണ് വേണ്ടത്. ഏതൊക്കെ താലൂക്കിലാണ് സീറ്റ് കുറവ്, അവിടെ എത്ര ബാച്ച്സീറ്റ് കൂട്ടും എന്ന് വ്യക്തമാക്കുന്നില്ല. താല്ക്കാലിക ബാച്ചുകള് എന്നതിലും കൂടുതല് വ്യക്തത ആവശ്യമാണ്. 50 താലൂക്കില് മതിയായ സീറ്റില്ലെന്ന് സര്ക്കാര് തന്നെ അംഗീകരിച്ച സാഹചര്യത്തില് ഈ 50 താലൂക്കിലും പുതിയ ബാച്ച് അനുവദിക്കണം. മാര്ജിനല് സീറ്റ് വര്ധനയല്ല, പുതിയ ബാച്ചുകള് എന്ന ശാശ്വത പരിഹാരം തന്നെയാണ് നടപ്പാക്കപ്പെടേണ്ടത്. മുഴുവന് വിദ്യാര്ഥികള്ക്കും പ്രവേശനം ഉറപ്പാക്കുന്ന തരത്തില് അതിവേഗ നടപടിയിലേക്ക് സര്ക്കാര് പ്രവേശിക്കണമെന്നും വെല്ഫെയര് പാര്ട്ടി സംസ്ഥാന സെക്രട്ടറി സജീദ് ഖാലിദ് ആവശ്യപ്പെട്ടു. ഫ്രറ്റേണിറ്റി മൂവ്മെന്റ് സംസ്ഥാന ജനറല് സെക്രട്ടറി കെ.കെ അഷ്റഫ്, സംസ്ഥാന വൈസ് പ്രസിഡന്്റ് മഹേഷ് തോന്നക്കല് കുമാര്, ഉന്നത വിജയം നേടിയിട്ടും സീറ്റ് ലഭിക്കാത്ത വിദ്യാര്ഥി ഗാനി അംജദ് അലി, സംസ്ഥാന സെക്രട്ടറി ലത്തീഫ് പി.എച്ച്, സൈദ് ഇബ്രാഹിം എന്നിവര് സംസാരിച്ചു. ഹാബില് തൃശൂരിന്റെ നേതൃത്വത്തില് പ്രതിഷേധ കാര്ട്ടൂണ് വര, ഇമാദ് വക്കത്തിന്റെ നേതൃത്വത്തില് സ്കിറ്റ് അവതരണം, അജ്ഹദ് സനീന്റെ നേതൃത്വത്തില് പ്രതിഷേധ കൊട്ടിപ്പാട്ടും പ്രതിഷേധ തെരുവ് ക്ലാസിന്റെ ഭാഗമായി നടന്നു. സംസ്ഥാന ജനറല് സെക്രട്ടറി എസ്.മുജീബുറഹ്മാന്, ശഹിന് ശിഹാബ്, അമീന് റിയാസ്, നിഷാത്ത്, ആഫിയ തുടങ്ങിയവര് സമരത്തിന് നേതൃത്വം നല്കി. സെക്രട്ടറിയേറ്റിനു മുന്നില് നിന്ന് പ്രകടനമായി വന്ന പ്രവര്ത്തകരെ നിയമസഭക്ക് മുന്നില് പോലീസ് ബാരിക്കേട് ഉപയോഗിച്ച് തടഞ്ഞു.ബരിക്കേട് മറികടക്കാന് ശ്രമിച്ചതിനെ തുടര്ന്നു പോലീസ് ജലപീരങ്കി പ്രയോഗിച്ചു.The post പ്ലസ് വണ് സീറ്റ്: പഠിച്ചു ജയിച്ചവരെ പടിക്ക് പുറത്ത് നിര്ത്താന് അനുവദിക്കില്ല ഫ്രറ്റേണിറ്റി മൂവ്മെന്റ് first appeared on MalayalamExpressOnline.